《睡觉》
宋代·武衍

睡觉东风忽惘然，起翻云母续炉烟。
半醒不醉宿酲思，欲雨又晴寒食天。
春草池塘诗梦里，梨花庭院酒尊前。
谁怜倦客长安市，节物惊心忆旧年。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。